Referat FAU møte 11/9 – 18

Tilstede; Harald Høyvik 9A, Siw Christiansen 8B, Morten Engen 8A, Andrea Zuur 9B, Tord Thorshov 8C, Ann-Karin Melvold 8B, Morten Petterson 9D, Odd-Ivar Lekang 9C, Ingvild Hellum 8C, Gry Hellberg Munthe 10B, Eyvind H. Solbu 10D.

Eyvind H. Solbu ble valgt til referent

To saker var kommet inn under eventuelt og en sak ble tatt i møte; Mobilfri skole, den nye timeplanen og kommunikasjonsplattform. Disse sakene gjennomgås i sak 1 Rektor informerer.

Sak 1. Rektor informerer om skolestart;

Meget gode resultater i 10 klasse som gikk ut våren 2018, med ett snitt på 44,3 poeng. Ås Ungdomsskole er blant de beste skolene i fylket. De fleste elevene kom inn på det de ønsket på videregående. Gode resultater kan dessverre gi grunnlag for økt karakterpress. Dette har skolen stort fokus på.

*Ny timeplan*

For å forberede skolen, lærere og elever til ny pedagogikk som skal inn i skolen fra 2020 bestemte kollegiet seg for å gå fra 46 til 60 minutters timer. Dette gir mer tid til refleksjon og elevdeltagelse. I tillegg har man fått innført klassen time, som har vært et langvarig ønske fra elever og lærere. Det har vært noe variable erfaringer, der starten på dagen (dobbeltime) har vært en liten utfordring. I tillegg har den sene lunchen ført til sultne barn. Det oppfordres til at foreldrene passer på at elevene sover godt om natta og spiser frokost. Det vil være en full evaluering med Lærere, elever, foreldre (via elevsamtaler), FAU og administrasjonen etter høstferien.

I FAU har man hatt blandede erfaringer, noen har fått negative tilbakemeldinger fra foreldre og lærere mens noen har hørt positive tilbakemeldinger. FAU ønsker at det sjekkes om skoledagen kan gjøres noe lenger (Flytting av bussavgang) slik at elevene får lengre friminutt og matpause. Skolens evaluering presenteres på neste FAU møte.

*Mobilfri skole*

Forsøkene som har vært gjort har fått en positiv respons. Derfor har de fleste klasser nå innført mobilforbud i en eller annen form. FAU ønsker en mobilfri skole, samt at det skal håndheves likt i de ulike klassene. Rektor undersøker videre de juridiske sidene og hvilke tiltak som må gjennomføres før Ås Ungdomsskole blir en «fullstendig mobilfri skole». Rektor melder tilbake på neste møte i FAU.

*Felles kommunikasjonsplattform*

De som bruker transponder er stort sett fornøyd, men det er viktig at alle lærere er pålogget. Videre må det velges en plattform for kommunikasjon av A plan og karakterer. Nå benyttes både It’s Learning og en Office variant. Skolen må velge plattform og alle må forholde seg til den. Rektor presenterer hvilken plattform som velges på neste møte.

Sak 2. Om FAU og møteplaner for 2018-2019

Odd Ivar Orienterte kort om FAU

Følgende møtedatoer er satt for 2018

* Tirsdag 14. november 1930–21
* Tirsdag 15. Januar 1930–21
* Tirsdag 19. mars 1930–21
* Tirsdag 28. mai 1930–21

Sak 3. Valg av FAU leder og nestleder for skoleåret

Andrea Zuur ble valgt til nesteleder

Eyvind H. Solbu ble valgt til leder

Sak 4. Natteravner, status og videre fremdrift

Natteravner har uten tvil en positiv effekt. Det varierer hvor ungdommen samles og det er viktig at informasjon formidles til de som skal gå. FAU oppfordrer alle til å melde seg som natteravner og gå en gang eller to i halvåret. Klassekontaktene sender meldinger til de øvrige foreldrene. Vaktene organiseres via Spond.

I følge rektor samles også elever rett etter skoletid, gjerne i forbindelse med fridager, og har «dag fest». Dette er noe som natteravner ikke får fult opp og rektor oppfordrer alle foreldre til å følge med.

Det tas sikte på at det gis en presentasjon av natteravnsordningen i løpet ved neste FAU møte.

Sak 5. Eventuelt

Ingen øvrige saker var under eventuelt.